*Tyto alba guttata*
**Burung Pungguk Jelapang** atau **Burung Hantu Kubur** (bahasa Inggeris: *Common Barn Owl* ) ialah burung hantu dalam famili Tytonidae. Nama saintifik Burung Hantu Kubur ialah *Tyto alba*.

Rupa
----

Burung Hantu Kubur berwarna pucat, dan mempunyai kaki dan sayap yang panjang. Kakinya antara 33–39 sentimeter panjangnya, dengan rentang sayap sebanyak 80–95 sentimeter.

Terdapat sebilangan subspesies yang berbeza dari segi warna bahagian bawahnya. Umpamanya, *T. a. alba* daripada Eropah barat berwarna hampir putih tulen pada bahagian bawahnya, tetapi *T. a. guttata* daripada Eropah tengah berwarna jingga. Bentuk-bentuk daripada Australia, Melanesia, dan Pasifik merupakan satu spesies yang berasingan, iaitu *T. (alba) delicatula* (bahasa Inggeris: *Eastern Barn Owl*). Semua kaum Burung Hantu Kubur berwarna kelabu dan kuning tanah pada bahagian atas.

Burung Hantu Kubur kekadang dipanggil dalam bahasa Inggeris sebagai "*monkey-faced owl*" atau "burung hantu muka monyet" disebabkan oleh rupanya.

Taburan
-------

Taburan Burung Hantu Kubur
Burung Hantu Kubur hidup di seluruh dunia dan di setiap benua, kecuali Antartika. Ia adalah burung kawasan desa yang terbentang seperti tanah ladang, dan lebih suka memburu di sepanjang pinggir hutan kecil. Burung ini agak sedentari dan nokturnal atau krepuskul.

Tabiat
------

Burung Hantu Kubur terbang meliang-liuk dengan mudah sekali di atas padang rumput ternak atau kawasan-kawasan pemburuan yang serupa. Ia makan vol (rodensia yang rupanya seolah-olah tikus), katak, dan serangga, dan merupakan burung yang bernilai dari segi ekonomi kerana ia memangsakan perosak-perosak seperti tikus, tikus kesturi dan mole. Supaya dapat mengawal rodensia-rodensia, para petani seringnya menggalakkan penghabitatan Burung Hantu Kubur dengan memberikan tapak-tapak sarang seperti kotak sarang kayu atau tong dram yang diletakkan pada sisinya di dalam bangsal. Burung dewasa akan makan lebih kurang tiga ekor tikus sehari. Sepasang burung hantu ini yang membesarkan 3-5 ekor anak akan makan lagi banyak ekor rodensia.

Selain daripada penyeksaan oleh manusia, Burung Hantu Kubur tidak mempunyai banyak pemangsa, walaupun burung-burung hantu yang besar seperti *Bubo bubo* (bahasa Inggeris: *Eurasian Eagle Owl* ) dan *Bubo virginianus* (*Great Horned Owl* ) akan membunuh spesies-spesies yang lebih kecil sebaik saja ada peluang. Apabila ditangkap atau dikepung, Burung Hantu Kubur akan menelentang dan tergapai-gapai dengan kaki-kakinya yang bercakar tajam sebagai pertahanan yang berkesan.

Burung Hantu Kubur mempunyai teriakan *shreee* yang ketara dan yang menyakitkan telinga pada jarak yang dekat. Burung ini juga berdesis seolah-olah cerek stim. Bertentangan dengan kepercayaan yang umum, burung ini tidak berbunyi "tu-whit to-whoo".

Rujukan
-------

1. ↑  "Tyto alba". *Senarai Merah Spesies Terancam IUCN*. **2004**. 2004. Unknown parameter `|downloaded=` ignored (bantuan); Unknown parameter `|assessors=` ignored (bantuan){{cite iucn}}: error: malformed |id= identifier (help)no identifier Database entry includes justification for why this species is of least concern

* Bachynski, K. & Harris, M. (2002): Laman web *Kepelbagaian Haiwan*: *Tyto alba* (Burung Hantu Kubur). Dicapai pada 21 September 2006.
* Bruce, M. D. (1999): *Family Tytonidae (Barn-owls)*. Di dalam: del Hoyo, J.; Elliott, A. & Sargatal, J. (ed.): *Handbook of Birds of the World*, Jilid ke-5: *Barn-owls to Hummingbirds*: 34-75, plat 1-3. Lynx Edicions, Barcelona. ISBN 84-87334-25-3
* Day, Charles (2001): *Researchers uncover the neural details of how Barn Owls locate sound sources.* Majalah *Fizik Hari Ini* 54(6): 20-22. (teks lengkap HTML) Diarkibkan 2007-09-29 di Wayback Machine
* Tipling, David (1995): *How now, barn owl*. Majalah Saintis Baru, 145 (1960): 43-. (petikan HTML)
* Taylor, Iain (1994): *Barn Owls: Predator-Prey Relationships and Conservation*. Percetakan Universiti Cambridge. ISBN 0-521-39290-X

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Pungguk jelapang***. |

* Laman web *BrainMaps*: Otak *Tyto alba* (Burung Hantu Kubur)
* Video Burung Hantu Kubur Diarkibkan 2007-09-22 di Wayback Machine – di laman web Koleksi Burung Internet
* Burung Hantu Kubur, *Tyto alba* – Pusat Maklumat Pengecaman Burung Patuxent USGS
* Perihalan Spesies Burung Hantu Kubur – Makmal Ornitologi Cornell
* Maklumat Burung Hantu Kubur – Burung-burung Dakota Selatan
* Projek Pengawasan Burung Hantu Kubur BTO (BOMP)
* Projek Burung Hantu Kubur Komuniti Suffolk Diarkibkan 2007-05-17 di Wayback Machine